अमृतसर : कैनेडी एवेन्यू होटल वीताना के पास स्थित प्लॉट नंबर-32 में हुआ अवैध बहुमंजिला निर्माण स्थानीय निकाय विभाग को खटक रहा है। एमटीपी विभाग के अधिकारियों पर अवैध निर्माण की गाज गिरने के बाद अब विभागीय अधिकारी भी इंतजार कर रहे हैं कि निकाय विभाग से कार्रवाई को लेकर क्या आदेश आते हैं। यह मामला ध्यान में आते ही मार्च में इमारत को सील कर दिया। अधिकारियों पर अवैध निर्माण को लेकर हुई कार्रवाई के बाद पूरे विभाग में डर का माहौल बना है।